Endamál Endamálið við kappingini er at skapa dygdargóðar kappingar fyri rennarar á einum hvørjum støði, og at økja og styrkja um áhugan fyri renning yvirhøvur. Navn Almenna navnið á kappingini er: TF Vetrarkappingin 2016/2017 Reglur fyri luttøku Kappingin er fyri allar limir í frælsu ítróttafeløgunum í landinum, sum eru limur í FÍF. Kappingarnevndin hjá FÍF kann geva undantaksloyvi til einstaklingar í serligum førum. Bert rennarar, sum eru skrásettir limir í einum felag áðrenn kappingardag, kunnu telja við. Ein rennari kann skifta felag í sama kappingarári. Tað verður kappast í hesum bólkum:-Kvinnur/menn opin bólkur (f.-2000)-Kvinnur veteranar/Menn Veteranar (f. 1962-1971)-Kvinnur/Menn Superveteranar (f. 1961 ella fyrr)-Kvinnuunglingar/Mansunglingar (f. 1996-2000)-Gentur/Dreingir (f. 2001-2005) Tað verður skipað fyri einstaklinga- og liðkapping. rennari nr. 1.-3. hjá felagnum manna lið 1, rennari 4.-6. manna lið 2 og rennari 7.-9. manna lið 3 osv. Liðið fær somu stig sum rennarin fær í opna bólkinum. Tað er altíð teir tríggir rennarar, sum eftir hvørt einstakt umfar liggja á ovast, sum mynda stigini hjá hvørjum einstøkum liði. Kappingarsløg Kappingarnar kunnu verða landsveg-, býar-, ella crossrenning. Kappingarsløg verða fastløgd áðrenn kappingarbyrjan. Kappingar Talið av kappingum er átta: 2. umfar–19. November 2016 Kerjar (Náttúrurenning): 10,5 km (1,5 Km)–Hvirlan 3. umfar–03. Desember 2016 á Argjum: 9 km (1,5 km)–Bragdið 4. umfar–21. Januar 2017 í Sørvági: 12 km (3,3 km)–Frælsi 5. umfar–4. Februar 2017 í Hoyvík (FM í cross): 8 km cross (ca. 3 km)–Bragdið 7. umfar–11. Mars 2017 í Suðuroy:?? km (? km)–Hvistan 8. umfar–25. Mars 2017 í Runavík (FM 10): 10 km (5 km)–Roysnið Kvinnu- og mansunglingar renna sama tein, sum tey vaksnu. Fimm tey bestu av teimum átta umførunum telja við. Vinnari verður tann íðkarin, sum hevur ognað sær flest stig. Samlaða liðkappingin verður uppgjørd eftir øllum átta umførunum, har tað eftir hvørt umfar eru teir tríggir rennarar hjá felagnum, su hava flest stig mynda liðið. Ein skal í minsta lagið hava luttikið í fimm av teimum átta umførunum fyri at telja við í samlaðu kappingini.